b'\n_START_ARTICLE_\nAlexandru Plagino\n_START_SECTION_\nFamilie\n_START_PARAGRAPH_\nS-a n\xc4\x83scut \xc3\xaentr-o familie boiereasc\xc4\x83 de origine greac\xc4\x83, iar p\xc4\x83rin\xc8\x9bii lui au fost marele postelnic Constantin Plagino \xc8\x99i so\xc8\x9bia sa, Eufrosina Plagino (n. Moruzi), fiica fostului domnitor Alexandru Moruzi.\n_START_SECTION_\nPolitician\n_START_PARAGRAPH_\nA devenit paharnic \xc3\xaen 1840 \xc8\x99i ag\xc4\x83 \xc3\xaen 1850. Plagino a fost prefect al poli\xc8\x9biei din Bucure\xc8\x99ti \xc3\xaen 1850-1851 \xc8\x99i a fost f\xc4\x83cut mare logof\xc4\x83t \xc3\xaen 1852. El a servit ca secretar de stat \xc3\xaen perioada 1854-1856. Dup\xc4\x83 Unirea Principatelor, a \xc3\xaendeplinit func\xc8\x9bia de ministru de finan\xc8\x9be \xc3\xaen guvernul \xc8\x9a\xc4\x83rii Rom\xc3\xa2ne\xc8\x99ti din iulie 1861 p\xc3\xa2n\xc4\x83 \xc3\xaen ianuarie 1862, sub conducerea lui Dimitrie Ghica, apoi a fost membru \xc3\xaen Adunarea Electiv\xc4\x83 (1862) \xc8\x99i vicepre\xc8\x99edinte al Corpului Ponderator (5 decembrie 1865).\n_START_SECTION_\nPre\xc8\x99edintele Senatului Rom\xc3\xa2niei\n_START_PARAGRAPH_\nPlagino a f\xc4\x83cut parte din adunarea constituant\xc4\x83 din 1866 \xc8\x99i a fost ales at\xc3\xa2t senator (din 1866), c\xc3\xa2t \xc8\x99i deputat (1871). El a \xc3\xaendeplinit func\xc8\x9bia de pre\xc8\x99edinte al Senatului din 3 septembrie 1869 p\xc3\xa2n\xc4\x83 \xc3\xaen 4 martie 1871. \xc3\x8en timpul R\xc4\x83zboiului de Independen\xc8\x9b\xc4\x83 al Rom\xc3\xa2niei, el a servit drept comisar general pe l\xc3\xa2ng\xc4\x83\xc2\xa0 Marele Cartier General al Armatei Imperiale Ruse \xc3\xaen perioada aprilie - iulie 1877. El a fost trimis apoi \xc3\xaen misiune la Madrid \xc8\x99i Lisabona, cu scopul de a notifica cur\xc8\x9bile regale de acolo de proclamarea independen\xc8\x9bei Rom\xc3\xa2niei, \xc8\x99i a petrecut anul 1879 \xc8\x99i \xc3\xaenceputul anilor 1880 \xc3\xaen Peninsula Iberic\xc4\x83. A fost apoi trimis extraordinar \xc8\x99i ministru plenipoten\xc8\x9biar \xc3\xaen Italia (1885-1891) \xc8\x99i \xc3\xaen Marea Britanie (1891-1893). El a murit \xc3\xaen 4 octombrie 1894 la Pl\xc4\x83gine\xc8\x99ti.'